Yksityisleasing-autolle on määritelty kuukausihinta, johon voi vaikuttaa käsirahalla. Yleensä vaihtoauto toimii käsirahana ja jos vaihtoautoa ei ole, auton voi ottaa nollakäsirahalla. Jos auton kuukausihinta nollakäsirahalla on 400 euroa, tätä kuukausihintaa voi pienentää vaihtoautolla. Tällöin käsiraha toimii ensimmäisenä suurempana kuukausieränä ja pienentää koko summallaan muita kuukausieriä. Kun maksat vaihtoautolla ensimmäisessä erässä 5000 euroa, muut kuukausierät pienenevät siten, että ne ovat esimerkiksi 250 euroa. Käytännöt kuitenkin vaihtelevat, joten selvitä yksityiskohdat palveluntarjoajalta. Joskus vaihtoauton arvo maksetaan tilille ja sillä ei voi vaikuttaa kuukausierän suuruuteen. Tämä tarkoittaa sitä, ettei sopimuksessa ole käsirahan mahdollisuutta. 20%:n käsiraha tarkoittaa 20%:n osuutta auton myyntihinnasta. Jos auto myydään esimerkiksi 20 000 eurolla, 20%:n käsiraha on silloin 4000 euroa, jonka voi maksaa vaihtoautolla. Tällainen myyntihinnasta laskettu käsirahan käyttö on toki joustavaa, mutta saattaa hämärtää ajatusta leasing-sopimuksesta. Monet yksityisleasing-sopimukset toimivat kuin leasing, mutta ovat kuitenkin osamaksusopimuksia, jolloin laskennallisen kuukausierän lisäksi sopimuksessa mainitaan auton myyntihinta.